
Ministru kabineta noteikumi Nr. 738
Rīgā 2025. gada 9. decembrī (prot. Nr. 51 44. §)
Grozījumi Ministru kabineta 2010. gada 6. aprīļa noteikumos Nr. 343 "Noteikumi par lielgabarīta un smagsvara pārvadājumiem"
Izdoti saskaņā ar likuma "Par autoceļiem" 5.panta 6.2 un septīto daļu
· 1. Izdarīt Ministru kabineta 2010. gada 6. aprīļa noteikumos Nr. 343 "Noteikumi par lielgabarīta un smagsvara pārvadājumiem" (Latvijas Vēstnesis, 2010, 60. nr.; 2011, 109. nr.; 2013, 88. nr.; 2016, 102. nr.; 2017, 84. nr.; 2019, 203. nr.; 2023, 118. nr.; 2025, 209. nr.) šādus grozījumus:
· 1.1. izteikt 6.31. apakšpunktu šādā redakcijā:
· "6.31. vienam pārvadājumam pa atļaujā norādīto maršrutu atļaujā noteiktajā termiņā, kas nepārsniedz trīs dienas;";
· 1.2. izteikt 6.32. apakšpunktu šādā redakcijā:
· "6.32. vairākiem pārvadājumiem uz noteiktu termiņu, kas nav īsāks par četrām dienām un nepārsniedz gadu, saskaņā ar šo noteikumu 33., 34., 35., 35.1, 36., 37., 38.3, 38.4 un 38.5 punktu;";
· 1.3. papildināt ar 6.33. apakšpunktu šādā redakcijā:
· "6.33. vairākiem pārvadājumiem saskaņā ar šo noteikumu 38. un 38.2 punktu, izņemot pārvadājumus ar celšanas pašgājējmašīnām un citām speciālajām pašgājējmašīnām, bez termiņa ierobežojuma, pamatojoties uz derīgu atļauju piedalīties ceļu satiksmē;";
· 1.4. papildināt ar 6.34. apakšpunktu šādā redakcijā:
· "6.34. vairākiem pārvadājumiem ar celšanas pašgājējmašīnām un citām speciālajām pašgājējmašīnām saskaņā ar šo noteikumu 38. punktu uz noteiktu termiņu, kas nav īsāks par četrām dienām un nepārsniedz gadu, pamatojoties uz derīgu atļauju piedalīties ceļu satiksmē.";
· 1.5. izteikt 6.4 punktu šādā redakcijā:
· "6.4 Valsts tehniskās uzraudzības aģentūra, izsniedzot atļauju piedalīties ceļu satiksmē, pārbauda traktortehnikas un traktortehnikas sastāva parametru atbilstību Ceļu satiksmes noteikumu 2. pielikumā noteiktajām prasībām un šo noteikumu 38. un 38.2 punktā minētajiem parametriem. Valsts tehniskās uzraudzības aģentūra informē traktortehnikas vai tās piekabes īpašnieku (valdītāju, turētāju) par šo noteikumu 38. un 38.2 punktā minētās atļaujas saņemšanas kārtību un nosacījumiem, kas jāievēro, piedaloties ceļu satiksmē.";
· 1.6. papildināt ar 6.5 punktu šādā redakcijā:
· "6.5 Šo noteikumu 6.33. apakšpunktā minētā atļauja ir spēkā līdz brīdim, kad mainās traktortehnikas vai tās piekabes reģistrācijas dokumentā norādītie īpašnieka (valdītāja, turētāja) personas dati vai transportlīdzekļa uzskaites tehniskie dati vai traktortehnika tiek norakstīta (noņemta no uzskaites). Šādā gadījumā Valsts tehniskās uzraudzības aģentūra informē valsts sabiedrību ar ierobežotu atbildību "Latvijas Valsts ceļi" par to, ka attiecīgā atļauja ir zaudējusi spēku.";
· 1.7. izteikt 13.3.3.1. apakšpunktu šādā redakcijā:
· "13.3.3.1. augstums no brauktuves virsmas – 5 m;";
· 1.8. izteikt IV nodaļas nosaukumu šādā redakcijā:
· "IV. Vairākiem pārvadājumiem izsniedzamās atļaujas".
· 2. Noteikumi stājas spēkā 2026. gada 1. janvārī.

